Vuonna 2009 Ranska oli jälleen maailmanliigan lohkossaan kolmas, tällä kertaa edellään Serbia ja Argentiina. Euroopan-mestaruuskilpailuissa joukkue nappasi hopeaa voitettuaan välierissä Venäjän 3–2 ja hävittyään finaalissa Puolalle. Maailmanmestaruuskilpailuissa 2010 Ranska oli yhdestoista ja maailmanliigassa jälleen lohkonsa kolmonen kuten seuraavanakin kautena. EM-kisoissa 2011 joukkue oli seitsemäs.